Diari Oficial de la Generalitat Valenciana


Sumari del DOGV 342, del 17-02-1986 (1986/805761)

ORDRE de 16 de gener de 1986, de la Conselleria de Cultura, Educació i Ciència, per la qual es convoquen ajudes per a equipament d'infrastructura als Centres d'investigació.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   342

Data del DOGV
:   17-02-1986

Secció del DOGV
:   ALTRES DISPOSICIONS

Número del document
:   1986/805761


Data del document
:   16-01-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 16 de gener de 1986, de la Conselleria de Cultura, Educació i Ciència, per la qual es convoquen ajudes per a equipament d'infraestructura als Centres d'investigació.  
Entre els objectius prioritaris de la Generalitat Valenciana figura el foment i el desenvolupament de la investigació tant científica com tecnològica, circumstància considerada com un element clau per a la promoció integral i el progrés d'una societat moderna.   
Conscient d'aquesta realitat, la Conselleria de Cultura, Educació i Ciència va desplegant dins el seu programa de foment a la investigació un seguit d'accions encaminades a millorar l?equipament dels Centres d'investigació, donat que l'existència d'una infrastructura d'equipament adient és condició indefugible per a la realització d'una investigació competitiva.   
La present convocatòria tracte d'ajudar a assolir un equipament eficient per als Centres d'investigació tot evitant la dispersió de mitjans i optimitzant la utilització dels equipaments per diferents grups d'investigadors.   
En conseqüència, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,   
ORDENE:   
Article primer  
Es convoquen ajudes per a equipament d'infrastructura d'investigació en l?àmbit de la Comunitat Valenciana, i s'aproven les bases que regeixen la convocatòria present, incloses en forma d'annex a aquesta Ordre.   
Article segon  
Les ajudes esmentades seran sufragades amb càrrec a l'aplicació pressupostària 09.09.721 del pressupost de 1986.   
DISPOSICIONS FINALS  
Primera  
Queda autoritzada la Direcció General d'Ensenyaments Universitaris i Investigació per a adoptar les mesures necessàries per al desplegament i compliment d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 16 de gener de 1986.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Bases per a la concessió d'ajudes d'equipament d'infrastructura als Centres d'Investigació.   
1. Beneficiaris.   
Podran participar en aquesta convocatòria els Departaments i Instituts Universitaris de les Universitats de la Comunitat Valenciana, els Centres d'Investigació propis de la Generalitat Valenciana, els Centres del Consell Superior d?Investigacions Científiques, i altres Centres i Unitats d'Investigació d'organismes del sector públic o privat que tenen personalitat jurídica pròpia, manquen de finalitat lucrativa i són ubicats a la Comunitat Valenciana.   
2. Objecte de la convocatòria.   
Les peticions hauran de referir-se necessàriament a alguns dels apartats següents:   
a) Adquisició i instal·lació d'equipament científic en general (material inventariable) inprescindible per al desenvolupament de les investigacions ja encetades o esdevenidores, o, si escau, de material complementari d'equipament d'instal·lacions actuals.   
b) Adquisició de material bibliogràfic específic sobre les investigacions programades.   
De cap de les maneres no se faran peticions referents a obres de remodelatge, millora o establiment de noves instal·lacions.   
3. Requisits de la convocatòria.   
La quantia de la sol·licitud serà d'un mínim. de 2.000.000?- pessetes.  
3.1. A la sol·licitud hom adjuntarà la documentació següent:   
a) Descripció de l'equip que se sol·licita tot justificant-ne la necessitat per a la investigació ja encetada o projectada, on s'han d'incloure pressupostos contrastats.   
b) Certificació de la Universitat o Centre corresponent sobre l'existència o mancança d?equips semblants en aquests Centres.   
c) Relació del grup/s d?investigació usuari/s que tindrà l'equip sol·licitat, amb els corresponents «curricula».   
d) Projecte de Reglament d'usuaris de l'equip sol·licitat.   
3.2. El material adquirit arran d'aquesta convocatòria, necessàriament al llarg de l'exercici econòmic de 1986, serà propietat de la Universitat o Centre d'Investigació corresponent i haurà d'incloure?s a l'Inventari general d'aquests, fent-hi constar quant a l?adquisició "Foment de la Investigació, Conselleria de Cultura, Educació i Ciència de la Generalitat Valenciana. Any 1986.   
4. Sol·licituds.   
4.1. Les sol·licituds presentades pels Directors dels Departaments o Instituts Universitaris, es remetran al Rector de la Universitat corresponent, qui segons que estableixen els Estatuts de cada Universitat haurà d?especificar un ordre de prioritats, fins a un màxim de vint-i-cinc sol·licituds. La relació prioritzada s'annexarà amb l'informe favorable del Consell Social de la Universitat corresponent.   
4.2. Les sol·licituds dels Centres o Unitats d'Investigació no universitaris es remetran pels presidents o directors, amb el vist-i-plau dels responsables de les institucions o organismes a que fa referència l'apartat 1 d'aquest annex, i contindran un ordre de prioritats fins a un màxim de quatre sol·licituds.   
4.3. Les sol·licituds s'adreçaran al Director General d'Ensenyaments Universitaris i Investigació i podran presentar-se en el Registre General de la Conselleria de Cultura, Educació i Ciència, Avgda. de Campanar, 32, directament o per qualsevol de les formes establertes per l'article 66 de la Llei de Procediment Administratiu.   
4.4. La presentació de sol·licituds tindrà lloc entre els dies 1 i 30 d'abril de 1986 ambdós inclusivament.   
5. Resolució.   
Les sol·licituds s 'avaluaran i informaran pel Consell de Política Científica i Tecnològica de la Generalitat Valenciana, que per tal d'assessorar-ne en l'encertada distribució dels fons dedicats a aquesta convocatòria, podrà demanar qualsevol informació mitjançant els contactes necessaris.   
L?avaluació es farà atenent:   
a) La incidència que, en la investigació i el desenvolupament científic i tècnic de la Comunitat Valenciana, puga tenir la disponibilitat dels equips o aparells sol·licitats, i la importància del programa d?investigació a desenvolupar amb aquests.   
b) Que l'equip sol·licitat s'utilitze, preferentment, de manera conjunta, per diferents grups d'investigadors, Departaments, Instituts o Centres d'Investigació.   
c) Que l?adquisició de l'equip sol·licitat no supose duplicació injustificada de mitjans ja existents en la Comunitat Valenciana.   
Se valoraran positivament les sol·licituds presentades per grups d?investigació interuniversitaris o de més d'un Centre d'Investigació.   
d) L?adequació de l'equip sol·licitat a les investigacions ja encetades o projectades.   
e) Els «curricula» dels sol·licitants, els fins i objectius que es volen assolir, els serveis que es prestaran i rendiment de l'equipament sol·licitat.   
Enllestida la selecció, el Consell de Política Científica i Tecnològica de la Generalitat Valenciana elevarà proposta al Director General d'Ensenayments Universitaris i Investigació. La resolució final de la Direcció General d'Ensenyaments Universitaris i Investigació es publicarà al Diari Oficial de la Generalitat Valenciana   
6. Obligacions dels beneficiaris.   
Els beneficiaris de les ajudes per a equipament d?infrastructura d?investigació hauran de:   
6.1. Tornar l'import de l'ajuda rebuda quan l'equipament no s'adquirirà o no s'instal·larà dins el termini previst, tanmateix quan pel pagament d'altres subvencions es cobresca l'import parcial o total de la despesa que suposa l'equipament, s'estarà obligat a la devolució de la resta, o del total, respectivament de l'ajuda concedida.   
6.2. Complir allò que establirà el corresponent Reglament d'usuaris, el projecte del qual serà aprovat per la Direcció General d'Ensenyaments Universitaris i Investigació, en els tres mesos que seguiran la publicació de la resolució al Diari Oficial de la Generalitat Valenciana.   
6.3. Fer constar en les memòries anuals que es redactaran, i en els treballs realitzats amb els equipaments subvencionats, el patrocini de la Conselleria de Cultura, Educació i Ciència de la Generalitat Valenciana.